Beretning

om regnskabet for Det Europæiske Center for Udvikling af Erhvervsuddannelse for regnskabsåret 2002, med centrets svar

(2003/C 319/06)

INDHOLD

>TABELPOSITION>

REVISIONSERKLÆRING

1. Denne beretning afgives til Europa-Parlamentet og Rådet i overensstemmelse med artikel 185, stk. 2, i Rådets forordning (EF, Euratom) nr. 1605/2002(1).

2. Retten har revideret regnskabet for Det Europæiske Center for Udvikling af Erhvervsuddannelse (herefter "centret") for regnskabsåret, der afsluttedes pr. 31. december 2002. Centrets bestyrelse er i henhold til artikel 18, stk. 1, i Rådets forordning (EØF) nr. 1416/76(2), som ændret ved Rådets forordning (EØF) nr. 1948/93(3), ansvarlig for budgettets gennemførelse. Bestyrelsen skal også udarbejde og opstille regnskabet(4) i overensstemmelse med de finansielle bestemmelser for centret, jf. artikel 65, 67 og 68 i Rådets forordning (EØF) nr. 1948/93 om ændring af Rådets forordning (EØF) nr. 1416/76. Revisionsretten skal i henhold til artikel 248 i traktaten om oprettelse af Det Europæiske Fællesskab revidere regnskabet.

3. Revisionen blev gennemført i overensstemmelse med de retningslinjer og standarder, der gælder for Rettens revision. Disse er udarbejdet på grundlag af de almindeligt anerkendte internationale revisionsnormer og tilpasset, så der tages højde for de særlige forhold, der gør sig gældende i Fællesskabet. Retten gennemgik centrets regnskaber og udførte i den forbindelse det revisionsarbejde, den skønnede var nødvendigt. Revisionen gav Retten et tilstrækkeligt grundlag for nedenstående erklæring.

4. Revisionen har givet Retten rimelig sikkerhed for, at regnskabet for det regnskabsår, der afsluttedes pr. 31. december 2002, er rigtigt, og at de underliggende transaktioner som helhed betragtet er lovlige og formelt rigtige.

BEMÆRKNINGER

5. Centret blev oprettet ved Rådets forordning (EØF) nr. 337/75(5), som ændret ved Rådets forordning (EØF) nr. 1946/93(6). Centrets vigtigste opgave er at bidrage til udviklingen af erhvervsuddannelse på fællesskabsplan. Centret skal med henblik herpå tilvejebringe og videreformidle dokumentation om erhvervsuddannelsessystemerne. Centret bør således kunne bidrage til udviklingen og koordineringen af forskningen på dette område og fremme konkrete tiltag, der kan føre til gensidig anerkendelse af kvalifikationsbeviser. I praksis har centret søgt at udfylde sin rolle ved ud over at foranstalte ekspertundersøgelser og bestille ekspertrapporter at udvikle et ambitiøst interaktivt webprojekt, "The European Training Village", hvor eksperter på uddannelsesområdet kan "mødes" og søge informationer.

6. Udnyttelsen af bevillingerne for 2002 og af de bevillinger, der var fremført fra det foregående regnskabsår, fremgår af tabel 1.

7. Forvaltningsregnskabet og balancen, som centret har offentliggjort for regnskabsåret 2002, vises i oversigtsform i tabel 2 og 3.

8. Siden 2000 har centret og Kommissionen haft en ordning for afregning af udgifter forbundet med fælles deltagelse i internationale begivenheder. Kommissionen vælger tjenesteyderen. I de fleste tilfælde afholdes alle udgifterne af Kommissionen. Når det ikke er tilfældet, afholdes udgifterne fuldt ud af centret (de samlede kumulerede udgifter siden 2000 beløber sig til 138000 euro). Centret bør i samarbejde med Kommissionen formalisere denne ordning og navnlig få fastlagt de to parters forpligtelser med hensyn til dækning af udgifterne og gennemførelse af kontroller.

Vedtaget af Revisionsretten i Luxembourg på mødet den 15. og 16. oktober 2003.

På Revisionsrettens vegne

Juan Manuel Fabra Vallés

Formand

(1) EFT L 248 af 16.9.2002, s. 1.

(2) EFT L 164 af 24.6.1976, s. 1.

(3) EFT L 181 af 23.7.1993, s. 15.

(4) I overensstemmelse med artikel 1 i Rådets forordning (EØF) nr. 1948/93 om ændring af Rådets forordning (EØF) nr. 1416/76 er centrets samlede regnskab (indtægter og udgifter) for regnskabsåret 2002, dateret den 27. juni 2003, sendt til Revisionsretten. Retten modtog regnskabet den 2. juli 2003. I tabellerne, der er vedføjet som bilag til denne beretning, vises regnskabet i oversigtsform.

(5) EFT L 39 af 13.2.1975, s. 1.

(6) EFT L 181 af 23.7.1993, s. 11.

Tabel 1

Det Europæiske Center for Udvikling af Erhvervsuddannelse - Budgetgennemførelsen i regnskabsåret 2002Kilde:

Oplysninger fra centret - disse tabeller er en oversigt over oplysningerne i centrets eget regnskab.

>TABELPOSITION>

>TABELPOSITION>

Tabel 2

Det Europæiske Center for Udvikling af Erhvervsuddannelse - Forvaltningsregnskab for regnskabsårene 2002 og 2001

>TABELPOSITION>

Kilde:

Det Europæiske Center for Udvikling af Erhvervsuddannelse.

Tabel 3

Det Europæiske Center for Udvikling af Erhvervsuddannelse - Balance pr. 31. december 2002 og pr. 31. december 2001Kilde:

Det Europæiske Center for Udvikling af Erhvervsuddannelse.

>TABELPOSITION>

>TABELPOSITION>

Centrets svar

8. Centret noterer sig Rettens bemærkning. Det vil kontakte den pågældende tjenestegren i Kommissionen for at imødekomme Rettens bekymringer.